b'\n_START_ARTICLE_\nSindrom zapestnega prehoda\n_START_SECTION_\nZgodovina\n_START_PARAGRAPH_\nStanje, znano kot sindrom karpalnega kanala, se je v zgodovini ve\xc4\x8dkrat pojavljalo, vendar je bilo najve\xc4\x8dkrat splo\xc5\xa1no omenjano v letih po drugi svetovni vojni. Posamezniki, ki so trpeli za sindromom karpalnega kanala, so bili omenjeni v kirur\xc5\xa1ki literaturi od sredine 19. stoletja naprej. Leta 1854 je Sir James Paget prvi poro\xc4\x8dal o pritisku medianega \xc5\xbeivca v zapestju. Po za\xc4\x8detku zgodnjega 20. stoletja so se pojavili razli\xc4\x8dni primeri pritiska medianega \xc5\xbeivca pod pre\xc4\x8dnim karpalnim ligamentom. Sindrom karpalnega kanala je bil v medicinski literaturi najve\xc4\x8dkrat omenjen v zgodnjem 20. stoletju, prvi\xc4\x8d se je kot izraz pojavil leta 1939. Zdravnik dr. George S. Phalen je opredelil patologijo, po tem ko je delal s skupino pacientov v 50-ih 60-ih letih 20. stoletja.\n_START_SECTION_\nSimptomi\n_START_PARAGRAPH_\nOsebe s sindromom karpalnega kanala ob\xc4\x8dutijo omrtvi\xc4\x8denost ali peko\xc4\x8d ob\xc4\x8dutek v prstih, o\xc5\xbeiv\xc4\x8denih z medianim \xc5\xbeivcem (palec, kazalec, sredinec ter radialna polovica prstanca). Manj specifi\xc4\x8dni simptomi lahko vklju\xc4\x8dujejo bole\xc4\x8dino v rokah, zapestjih ter izgubo mo\xc4\x8di prijema  (oboje je bolj zna\xc4\x8dilno za stanja kot je artritis). Osebe lahko ob\xc4\x8dutijo tudi bole\xc4\x8dino po celi roki in v ramenu._NEWLINE_Omrtvi\xc4\x8denost prstov, o\xc5\xbeiv\xc4\x8denih z medianim \xc5\xbeivcem, je glavna zna\xc4\x8dilnost nevropatskih simptomov sindroma zo\xc5\xbeitve karpalnega kanala. \xc5\xa0ibkost in atrofija mi\xc5\xa1ic ob palcu je lahko posledica, \xc4\x8de sindrom karpalnega kanala ni zdravljen.\n_START_SECTION_\nVzroki\n_START_PARAGRAPH_\nVzrok ve\xc4\x8dine primerov sindroma karpalnega kanala je neznan ali idiopatski. Sindrom je lahko povezan s katerim koli stanjem, ki povzro\xc4\x8da pritisk na mediani \xc5\xbeivec v zapestju. Nekatera pogostej\xc5\xa1a stanja, ki lahko povzro\xc4\x8dijo sindrom karpalnega kanala so debelost, hipotiroidizem, artritis, diabetes ter travma._NEWLINE_Drugi vzroki vklju\xc4\x8dujejo intrinzi\xc4\x8dne faktorje, ki izvajajo pritisk znotraj karpalnega kanala, ter ekstrinzi\xc4\x8dne faktorje, ki izvajajo pritisk izven kanala. Ti vzroki vklju\xc4\x8dujejo benigne tumorje kot so lipomi, ganglioni ter vaskularne deformacije.\n_START_SECTION_\nPovezava z delom\n_START_PARAGRAPH_\nPovezava med delom in sindromom karpalnega kanala je sporna; v mnogih krajih so delavci, z diagnozo sindromoma karpalnega kanala, upravi\xc4\x8deni do odsotnosti ter od\xc5\xa1kodnine. V ZDA je znesek povpre\xc4\x8dnih stro\xc5\xa1kov, povezanih z odsotnostjo od dela ter zdravljenjem, 30.000 USD na prizadetega delavca._NEWLINE_Obstajajo \xc5\xa1pekulacije, da je sindrom karpalnega kanala izzvan s ponavljajo\xc4\x8dimi gibi ter ravnalnimi aktivnostmi, in da je lahko izpostavljenost komulativna. Prav tako naj bi simptome poslab\xc5\xa1ala silovita uporaba rok in zapestij v industrijskih panogah, vendar ni o\xc4\x8ditno ali je to povezano z bole\xc4\x8dino (ki ni nujno posledica sindroma karpalnega kanala) ali bolj tipi\xc4\x8dnimi simptomi omrtvi\xc4\x8denosti._NEWLINE_Pregled razpolo\xc5\xbeljivih znanstvenih podatkov s strani agencije National Institute for Occupational Safety and Health (NIOSH) nakazuje, da so delovne naloge ki vklju\xc4\x8dujejo visoko ponavljajo\xc4\x8de ro\xc4\x8dne gibe ali specifi\xc4\x8dne dr\xc5\xbee zapestja, povezane s pojavitvami sindroma karpalnega kanala, vendar vzro\xc4\x8dnost ni vzpostavljena in razlika med bole\xc4\x8dino povezano z delom ter sindromom karpalnega kanala ni jasno razvidna. Predlagano je bilo, da lahko ponavljajo\xc4\x8da uporaba rok vpliva na biomehaniko zgornjih okon\xc4\x8din ali povzro\xc4\x8di okvare tkiva. Prav tako je bilo predlagano, da se pri obravnavi stanja vklju\xc4\x8duje dr\xc5\xbeo in hrbtenico, skupaj z ergonomijo. V nekaterih \xc5\xa1tudijah se je izkazalo, da obravnavanje teh faktorjev pozitivno vpliva na udobje in zmanj\xc5\xa1evanje bole\xc4\x8din prizadetih delavcev._NEWLINE_\xc5\xa0pekulacije in utemeljitve glede povezave sindroma karpalnega kanala in delom temeljijo na vpra\xc5\xa1ljivih to\xc4\x8dkah, kot je: 1. sindrom karpalnega kanala je najbolj pogost v odrasli delavski populaciji. To je lahko odvisno od definicije in diagnoze sindroma karpalnega kanala, vendar kot ka\xc5\xbee ne dr\xc5\xbei. Primer je nedavna serija zaporednih izku\xc5\xa1enj, kjer so bile prizadete osebe starej\xc5\xa1e, nezaposlene populacije. Glede na trditve pove\xc4\x8danih primerov sindroma karpalnega kanala na delovnih mestih je uporaba rok sicer vpletena, vendar ve\xc4\x8dina dokazov predlaga, da je za bolezen kriva dedna, genetska, po\xc4\x8dasna vendar neizogibna idiopatska, periferna mononevropatija._NEWLINE_Potrebno bo opraviti ob\xc5\xa1irne raziskave, preden bo ergonomija lahko vklju\xc4\x8dena v etiologijo sindroma karpalnega kanala.'